Možnosť kombinácie liekov Concor, Amlopin a Tensiomin na zvládanie vysokého krvného tlaku
Uživam ráno Concor,večer Amlopin a niekedy mám vecer aj po užití tlak 145-150 ,móžem užit ešte Tensiomin?
Dobrý deň,
ďakujeme za Vašu otázku.
Liek Tensiomin sa zvykne podávať pri náhle zvýšenom krvnom tlaku, ktorý je sprevádzaný subjektívnymi ťažkosťami, bez ohľadu na čas podania pravidelnej liečby. V prípade, že Vám lekár predpísal liek Tensiomin s užívaním "podľa potreby", je možné podať ho pri náhle zvýšenom tlaku krvi. Hodnoty, pri ktorých ho možno podať sú však individuálne a odvíjavú sa od Vašich zvyčajných hodnôt tlaku.
Ak si bežne nameriate zvýšenú hladinu krvného tlaku, liečba liekmi Amlopin a Concor je pravdepodobne nepostačujúca. V takom prípade je potrebné sa obrátiť na lekára, aby prehodnotil dávku týchto liekov, prípadne celkovú liečbu vysokého krvného tlaku.
Prajem pekný zvyšok dňa.
S pozdravom
Mgr. Emma Halás Haluščíková